PREGO DE CLÁUSULAS ADMINISTRATIVAS PARTICULARES DE CONTRATO PARA A EXPLOTACIÓN DA CAFETERÍA DO EDIFICIO NÁUTICO DE TUI.

Artigo 1º. - OBXECTO.-

A licitación ten por obxecto a contratación, mediante procedemento aberto, do contrato administrativo especial da explotación da cafetería do edificio Náutico de Tui.
CPV: 55000000-0, servizos de hostalería e restaurante. 

Artigo 2º. - PREZO DO CONTRATO.-

Os licitadores do contrato deberán ofertar un canon anual ao Concello, cun mínimo que ascende a un importe base de 4.000,00 euros máis IVE.

Os concursantes farán mención á cantidade anual, máis IVE, que ofrecen pola explotación da cafetaría. O canon será revisado anualmente coa taxa de variación do IPC, e farase efectivo.

Artigo 3º. - HORARIO DE APERTURA

O adxudicatario obrígase a manter o establecemento aberto ao público todos os días. O adxudicatario deberá ter aberto o establecemento obxecto do presente contrato durante o horario habitual establecido na lexislación para este tipo de establecementos, sendo condición resolutoria do contrato o que o mesmo se atope pechado ao público en horario normal de apertura sen causa que o xustifique, excepto circunstancias de forza maior que se deberán acreditar.

O horario de apertura e peche da cafetaría deberá en todo caso responder ás necesidades do Centro Deportivo e das actividades municipais que se desenvolvan no mesmo.

Artigo 4º. - DURACIÓN DO CONTRATO

O prazo de duración da explotación cífrase en DOUS ANOS, prorrogables por outros dous.

Artigo 5º. - INICIO DA PRESTACIÓN

O adxudicatario deberá comezar a prestar o servizo no prazo máximo dun MES, dende a sinatura do contrato.

O adxudicatario deberá depositar, na Tesourería Municipal, no prazo de 10 días hábiles a contar dende o seguinte a que recibira o correspondente requirimento, garantía definitiva por importe de 5% do importe da adxudicación, excluído IVE., esta garantía poderá depositarse nalgunha das seguintes formas:

a) En efectivo ou en valores de Débeda Pública, con suxeición, en cada caso, ás condicións establecidas nas normas de desenvolvemento desta Lei. O efectivo e os certificados de inmobilización dos valores anotados depositaranse na Caixa Xeral de Depósitos ou nas súas sucursais encadradas nas Delegacións de Economía e Facenda, ou nas Caixas ou establecementos públicos equivalentes das Comunidades Autónomas ou Entidades locais contratantes ante as que deban surtir efectos, na forma e coas condicións que as normas de desenvolvemento desta Lei establezan. 
b) Mediante aval, prestado na forma e condicións que establezan as normas de desenvolvemento desta Lei, por algún dos bancos, caixas de aforros, cooperativas de crédito, establecementos financeiros de crédito e sociedades de garantía recíproca autorizados para operar en España, que deberá depositarse nos establecementos sinalados na letra a) anterior. 
c) Mediante contrato de seguro de caución, celebrado na forma e condicións que as normas de desenvolvemento desta Lei establezan, cunha entidade aseguradora autorizada para operar no ramo. O certificado do seguro deberá entregarse nos establecementos sinalados na letra a anterior.

A garantía non será devolta ou cancelada ata que se producise o vencemento do prazo de garantía e cumprido satisfactoriamente o contrato.

Esta garantía responderá aos conceptos incluídos no artigo 88 da Lei 30/2007, de 30 de outubro, de Contratos do Sector Público.

ARTIGO 6º.- Recoñecemento previo.

As empresas licitadoras farán unha visita ás dependencias municipais co fin de comprobar o alcance do servizo ao que licitan.
A presentación de proposicións presupón que os licitantes fixeron un recoñecemento das dependencias e instalacións, non tendo dereito a indemnización nin reclamación algunha por defectos ou erros nos mesmos.

Artigo 7º. - PRESENTACIÓN DE PROPOSICIÓNS

As empresas licitantes presentarán os seus documentos e a proposición en tres sobres pechados e asinados polo propoñente ou o seu representante, sobres que designará coas letras A, B e C, facendo constar en todos eles o título do concurso, nome do licitador e contido de cada un deles. As proposicións económicas deberán axustarse ao modelo que se insire como anexo neste Prego de Cláusulas Administrativas Particulares, consignando a cantidade tipo que serve de base á licitación, ou ben sinalando a que se ofrece, en aumento, á expresada; facendo a oferta en letra, en forma clara, de modo que non haxa lugar a dúbidas ou confusións.

Tales proposicións, e os documentos que as acompañen deberán presentarse, no Rexistro Xeral do Concello, en horas sinaladas para a atención ao público, e dentro do prazo de quince días naturais contados a partir do día seguinte á publicación do anuncio no Boletín Oficial da Provincia e no Perfil do Contratante da páxina web (www.concellotui.org) do Concello.

A presentación de proposicións presume por parte da empresa oferente a aceptación incondicionada das cláusulas deste Prego, e das obrigas establecidas na regulamentación, acordos, convenios e demais normas aplicables ao caso, e a declaración responsable de que reúnen todas e cada unha das condicións esixidas para contratar coa Administración Pública.

As plicas haberán de ser entregadas, dentro do prazo de admisión sinalado, no Rexistro Xeral, respectando sempre o segredo da oferta. Cando as proposicións se envíen por correo, o empresario deberá xustificar a data de imposición do envío na oficina de correos e anunciar ao órgano de contratación a remisión da oferta mediante télex, fax ou telegrama no mesmo día. Sen a concorrencia de ambos os dous requisitos non será admitida a proposición se é recibida polo órgano de contratación con posterioridade á data de terminación do prazo. Transcorrido, non obstante, dez días naturais seguintes á indicada data sen recibirse a proposición, esta non será admitida en ningún caso.

A proposición e documentación pertinente haberá de entregarse baixo sobres pechados, a satisfacción do presentador, ao efecto da cal el mesmo poderá lacrar, precintar ou adoptar, respecto aos devanditos sobres, cantas medidas de seguridade estime necesarias ao seu dereito; e neles figurará a inscrición: "PROPOSICIÓN PARA TOMAR PARTE NA LICITACIÓN  DA EXPLOTACIÓN DA CAFETERÍA DO EDIFICIO NAUTICO DE TUI"

Artigo 8º. - DOCUMENTACIÓN

En cada plica incluiranse os seguintes documentos:

SOBRE A - DOCUMENTACIÓN:

1.	Fotocopia compulsada do Documento Nacional de Identidade da persoa que presente a proposición en nome propio ou como apoderado, ou, no seu caso, o documento que faga os seus veces.
2.	Cando o licitador non actúe en nome propio ou se trate de sociedade ou persoa xurídica, poder bastante ao efecto a favor das persoas que comparezan ou asinen proposicións en nome de outro. Se o licitador fose persoa xurídica este poder deberá figurar inscrito no Rexistro Mercantil.
3.	Declaración responsable do licitador na que se faga constar non estar incurso, el ou os administradores, se se trata dunha persoa xurídica, en ningunha das prohibicións para contratar coa Administración Pública, prevista nos artigos nos artigos 60 e 61 do Texto Refundido da Lei de Contratos do Sector Público, que comprenderá, expresamente, a circunstancia de estar ao corrente do cumprimento das obrigas tributarias e da seguridade social impostas por as disposicións vixentes.
4.	Cando o licitador sexa unha persoa xurídica, escritura de constitución ou modificación debidamente inscrita no Rexistro Mercantil, ou Rexistro Oficial correspondente.
5.	Alta no Imposto sobre Actividades Económicas, referida ao exercicio corrente ou último  recibo, completado cunha declaración responsable de non se dar de baixa na matrícula do citado imposto.
6.	 Solvencia económica e financeira.
a.	Declaracións de, a lo menos, dúas entidades financeiras expresivas da solvencia económica e financeira da empresa.
b.	Declaración do licitador sobre o volume de negocios non ámbito da actividade correspondente ó obxecto do contrato, referida ós tres últimos anos.
7.	Solvencia técnica:  Acreditarase coa relación dos principais servizos ou traballos realizados nos derradeiros tres anos cun obxecto similar ao que se licita (explotación de cafeterías ou establecementos asimilados), que inclúa importe, datas e o destinatario, público ou privado dos mesmos, debendo acreditar cando menos unha experiencia de dous anos en ditas actividades para ser admitido na licitación. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público ou, cando o destinatario sexa un suxeito privado ou o propio licitador, mediante os correspondentes contratos de traballo e certificación da Seguridade Social da vida laboral cando se trate de empregados deste tipo de establecementos, ou ben acreditación documental da alta no Imposto de Actividades Económicas durante os dous anos precedentes, alta no Réxime Especial de Traballadores Autónomos durante o mesmo prazo no caso de ser procedente, cando se trate de empresarios ou profesionais.

SOBRE B - DOCUMENTACIÓN SUXEITA A VALORACIÓN CON CRITERIOS SUBXECTIVOS

Neste sobre incluirase unha Memoria explicativa da prestación e organización técnica da explotación da cafetería do Edificio Nautico de Tui durante o prazo de duración do contrato, considerándose especialmente os seguintes extremos:

•	Orzamento de inversión; inversión/mellora que se compromete a efectuar en instalacións, mobiliario, maquinaria, equipos e enseres que serán postos polo empresario para a prestación do servizo. A proposta de orzamento incluirá todos os impostos aplicables e ademais a documentación da oferta deberá detallar o cálculo e estimación deste orzamento. Non estarán incluídos, entre outros, dentro destos conceptos, os gastos derivados da redacción de proxectos e demais documentación técnica e administrativa, a obtención de licenzas e autorizacións administrativas, o alta e subministro por parte das empresas suministradoras de servizos urbanos ( electricidade, auga, teléfono, etc), o persoal contratado, as mercancías de aprovisionamento, etc. 
•	Cadro de persoal (número, perfil, formación, experiencia...) que se compromete a manter para a prestación do servizo, coas súas respectivas funcións e quendas, así como a organización do servizo. Con este criterio preténdese valorar a oferta de organización do servizo para levar a cabo o obxecto desta concesión. Será necesario detallar na oferta o número de horas por día que cada un dos traballadores estará a disposición da concesión.
•	Lista de prezos máximos dos servizos que se pretenden ofrecer dentro do obxecto do contrato administrativo especial de explotación da cafetería. Dentro da documentación presentada aportarase un listado dos prezos máximos de venda ó público ( incluíndo impostos aplicables, servizo, etc..) co contido especificado no Anexo I. 
•	Servizos complementarios, presentación de melloras ou alternativas que ofrezan os licitadores
•	Calquera outra circunstancia relativa á explotación do servizo que o licitador considere oportuno incluír e sexa relevante en relación co presente apartado. 

SOBRE C.- OFERTA ECONÓMICA

Conforme ao modelo de proposición económica que aparece ao final deste Prego as proposicións económicas deberán ser formuladas en número e letra. En caso de discordancia entre o número e a letra, considerarase como válida a oferta expresada en letra.

Neste sobre incluiranse as características definidoras da oferta, que permitan aplicar os criterios de adxudicación obxectivos, o previsto no artigo 4º do Prego de Prescricións Técnicas Particulares.

Artigo 9º. - SANCIÓNS

O cadro de infraccións e sancións aplicables ao presente contrato recóllense no prego de cláusulas técnicas que forma parte do expediente.

Artigo 10º. - APERTURA DE SOBRES

A apertura da documentación requirida no Prego de Cláusulas Administrativas Particulares celebrarase na Casa Consistorial no día sinalado por Resolución de Alcaldía que será comunicada por aos licitadores mediante anuncio no taboleiro de anuncios municipal. 

a) Para a cualificación dos documentos e o exame e a valoración das ofertas se nomearán as persoas que formarán a Mesa de contratación de conformidade co establecido na disposición adicional segunda, apartado 10, do Texto Refundido da LCSP.
	A cualificación da documentación presentada a que se refire o artigo 146 do Texto Refundido da LCSP efectuarase pola Mesa de contratación constituída ó efecto, en sesión non pública.  O Presidente ordenará a apertura dos sobres que a conteñan, e o Secretario certificará a relación de documentos que figuren en cada un deles.
	A Mesa de Contratación estará integrada polos seguintes membros:
	O Presidente:  O Alcalde-presidente ou concelleiro en quen delegue.
	Vogais:	O Técnico municipal.
			A secretaria do concello.
			O interventor do concello.
			O concelleiro de Facenda e Patrimonio.
			O concelleiro de Deportes.
	Secretario da Mesa:  Un funcionario do concello designado ó efecto.
	b) Se a Mesa de contratación observase defectos ou omisións subsanables na documentación que se inclúe no sobre nº 1, o comunicará verbalmente ós interesados, sen prexuízo de que estas circunstancias se fagan públicas a través de anuncios do órgano de contratación, concedéndose un prazo non superior a tres días hábiles para que os licitadores os corrixan ou subsanen. Do actuado se deixará constancia na acta que necesariamente deberá estenderse. 
	c) Unha vez cualificada a documentación e subsanados, no seu caso, os defectos ou omisións da documentación presentada, a mesa declarará admitidos á licitación ós licitadores que teñan acreditado o cumprimento dos requisitos previos indicados no artigo 146 do Texto Refundido procedéndose, no seu caso, ó exame e valoración da solvencia, conforme se prevé no artigo 82 do Regulamento xeral da LCAP, facéndose declaración expresa dos rexeitados e das causas do seu rexeitamento. 

Rematado o acto de apertura de documentación contida no sobre A, o órgano de contratación (ou a mesa se se decide a súa constitución) publicará no Taboleiro de Edictos do Concello anuncio do resultado desta, co fin de que os licitadores emenden, no seu caso, dentro do prazo que se indique os defectos materiais observados na documentación; igualmente, se sinalará no devandito anuncio o lugar, día e hora , en que se procederá en acto público á apertura dos sobres B relativos a criterios de adxudicación subxectivos.

Posteriormente, unha vez realizada a valoración técnica das ofertas presentadas, en acto público procederase a dar lectura ás puntuacións obtidas na fase subxectiva e á apertura dos sobres C relativos a criterios obxectivos procedendo á realización das operacións matemáticas necesarias para o outorgamento de puntuacións aos licitadores 

Os CRITERIOS que servirán de base para a valoración das ofertas presentadas serán os seguintes:

1.- Criterios cuantificables de forma automática.-

A) Canon da concesión ofertado: 70 puntos. Puntuarase con 0 puntos aquelas ofertas que propoñan o tipo establecido. Outorgarase a valoración máxima á oferta máis alta. O resto das ofertas serán valorados proporcionalmente, de acordo coa fórmula seguinte.

Sendo:
Vi: Puntuación da oferta i
Ei: exceso sobre o tipo da oferta i. Onde; sendo Tipo o tipo da licitación e Oi é a oferta da empresa i.
Emax: exceso sobre o tipo da oferta máis favorable.; onde Tipo é o tipo da licitación e Ob é a oferta económica máis alta

2.- Criterios nos que a valoración dependa dun xuízo de valor:
B) Memoria da explotación presentada polo licitador: 30 puntos. Segundo o previsto na Cláusula 7ª deste prego.

En caso de empate na puntuación final, prevalecerá o licitador que obteña a maior puntuación no criterio A). Si persistise prevalecerá o que obteña maior puntuación no criterio B).

Artigo 11º. - ADXUDICACIÓN

A adxudicación efectuarase polo órgano de contratación (Alcaldía-Presidencia), non podendo declararse deserta a licitación cando exista algunha oferta ou proposición que sexa admisible de acordo cos criterios que figuren no prego.

O órgano de contratación requirirá ao licitador que presentara a oferta economicamente máis vantaxosa para que no prazo de 10 días hábiles a contar dende o seguinte a que recibira o requirimento presente a documentación xustificativa de atoparse ao corrente das súas obrigas tributarias e coa Seguridade Social ou autorice ao órgano de contratación para obter de forma directa a acreditación diso, de dispor efectivamente dos medios que se comprometera a dedicar o adscribir á execución do contrato conforme ao artigo 63 do Texto Refundido da Lei de Contratos do Sector Público, e de ter constituído a garantía definitiva da cláusula 5.

De non cumprimentarse adecuadamente o requirimento no prazo sinalado, entenderase que o licitador retirou a súa oferta, procedéndose nese caso a recabar a mesma documentación ao licitador seguinte, pola orde en que quedaran clasificadas as ofertas

No prazo dos cinco días hábiles seguintes á recepción da documentación o órgano de contratación adxudicará o contrato, concretando e fixando os termos definitivos do mesmo.

Artigo 12º. - PAGAMENTO DO CANON

O canon que resulte da adxudicación do concurso será satisfeito polo concesionario ao Concello cada tres meses, durante os primeiros cinco días do primeiro mes de cada trimestre.

Este canon será independente de toda clase de impostos, arbitrios, dereitos ou taxas municipais que poidan devengarse, os cales se liquidarán, no seu caso, polas tarifas da Ordenanza correspondente.

Artigo 13º. - OBRIGAS DO ADXUDICATARIO

As obrigas do adxudicatario veñen explicitadas no Prego de Prescricións Técnicas.

Artigo 14º. - RISCO E VENTURA

A execución do contrato realizarase a risco e ventura do contratista, salvo no caso de forza maior.

Artigo 15º. - GASTOS

O adxudicatario virá obrigado a pagar o total importe dos gastos de anuncios; importe que o adxudicatario deberá ingresar no Concello, en prazo de quince días naturais a contar da notificación da adxudicación. O Concello poderá reintegrarse destes gastos, se fose preciso, con cargo á fianza imposta polo contratista, sen prexuízo da obriga que, en tal suposto, alcanzará ao devandito contratista, en canto a completar a garantía.

Tamén queda o adxudicatario obrigado a satisfacer á Facenda Pública o importe dos impostos, dereitos, taxas, prezos públicos e demais que orixine a licitación e formalización do contrato, a cuxos efectos deberá presentar, dentro dos prazos legais, a documentación pertinente, nas Oficinas Liquidadoras.

Artigo 16º. - DEVOLUCIÓN DE GARANTÍA DEFINITIVA

A garantía non será devolta ou cancelada ata que se producise o vencemento do prazo de garantía e cumprido satisfactoriamente o contrato de acordo co artigo 102 do Real Decreto Lexislativo 3/2011, do 14 de novembro, polo que se aproba o texto refundido da lei de contratos do sector público (TRLCSP).

Esta garantía responderá aos conceptos incluídos no artigo 100 do TRLCSP.

Artigo 17º. - FORMALIZACIÓN DO CONTRATO

A formalización do contrato deberá efectuarse non máis tarde dos quince días hábiles seguintes a aquel en que se reciba a notificación da adxudicación aos licitadores e candidatos.

Cando por causas imputables ao adxudicatario non se formalizara o contrato dentro do prazo indicado, a Administración poderá acordar a incautación sobre a garantía definitiva do importe da garantía provisional que, no seu caso esixira.

Non poderá iniciarse a execución do contrato sen a súa previa formalización

Artigo 18º. - CESIÓN DO CONTRATO

Os dereitos dimanantes do contrato non poderán ser cedidos a terceiro, a non ser que o Concello deTui, autorice expresamente e con carácter previo, a cesión.

O establecido no parágrafo anterior aplicarase tamén respecto á celebración de subcontratos.

Artigo 19º. - SUBCONTRATACIÓN

A contratación polo adxudicatario da realización parcial do contrato con terceiros estará suxeita aos requisitos establecidos no artigo 289 do TRLCSP.

Artigo 20º. - INTERPRETACIÓN DO CONTRATO

O órgano de contratación, de acordo co establecido no TRLCSP, ostenta a prerrogativa de interpretar os contratos administrativos, resolver as dúbidas que ofreza o seu cumprimento, modificalos por razóns de interese público, acordar a súa resolución e determinar os efectos desta.

Artigo 21º. - RESOLUCIÓN DO CONTRATO

Serán causas de resolución do presente contrato ademais das previstas legalmente no artigo 223 do TRLCSP e as recollidas no artigo 286 do mesmo texto legal.

Artigo 22º. - XURISDICIÓN COMPETENTE

Para todas as cuestións que puidesen suscitarse con motivo deste contrato, será competente a Orde Xurisdicional contencioso-administrativo, sen prexuízo de que os interesados poidan interpoñer recurso potestativo de reposición previsto nos artigos 116 e 117 da Lei 30/1992, de Réxime Xurídico de as Administracións Públicas e do Procedemento Administrativo Común.

Artigo 23º. - DEREITO APLICABLE.-

Este contrato ten carácter administrativo e a súa preparación, adxudicación, efectos e extinción rexerase polo establecido neste Prego e no Prego técnico que forma parte do expediente, debendo aplicarse en caso de discrepancias por esta orde, e para o non previsto neles, será de aplicación o Real Decreto Lexislativo 3/2011, do 14 de novembro, polo que se aproba o texto refundido da lei de contratos do sector público (TRLCSP) e as súas disposicións de desenvolvemento; supletoriamente aplicaranse as restantes normas de dereito administrativo e, no seu defecto, as normas de dereito privado.

A Orde Xurisdiccional Contencioso-Administrativo será o competente para resolver as controversias que xurdan entre as partes no presente contrato de conformidade co disposto no artigo 21.1 do TRLCSP.

En Tui, 9 de maio de 2013
O Alcalde,

Asdo.: Moisés Rodríguez Pérez.

MODELO DE PROPOSTA ECONÓMICA.-

Don / Dona                                                                    , con enderezo en                                                     
 rúa de                                          nº          , con D.N.I. núm.                              ,actuando en nome propio ou en representación de                                            (se actúa en representación doutra persoa natural ou xurídica farase constar claramente o apoderamento ou representación) aos efectos da súa participación na licitación de "EXPLOTACIÓN DA CAFETERIA DO EDIFICIO NAUTICO DE TUI", e enterado do Procedemento para o referido contrato, comprométome a súa execución de conformidade cos pregos de prescricións técnicas e administrativos, ofrecéndose un cánon anual de ................................. máis IVE.

Tui, ...........................

O propoñente,

Asdo: ........................

ANEXO I

MODELO LISTADO DE PREZOS MÁXIMOS DE ARTIGOS (ORIENTATIVO)

Primeira.-Oferta para os artigos que figuran a continuación ós prezos que para cada un se indican, de :
PREZO OFERTADO
            ARTIGO                                              MESA                                  BARRA                   
Café só, cortado, con leite
Café con leite dobre
Café con leite almorzo
Descafeinado con leite
Manzanilla, té, tila (tisanas)
Vaso de leite pequeno
Vaso de leite grande
Chocolate
Cola – Cao con leite
BOLOS E REPOSTERÍA
Croissant
Bolo de leite
Magdalena (2 unidades)
Caracola
Trenza
Ensaimada
Queique
Donuts (unha unidade)
Manteiga
Churros (unha unidade)
Torradas (unha Unidade)
BEBIDAS E REFRESCOS
Refrescos de cola
Refresco laranxa, limón, tónica, etc.
Augas minerais
Zumes de laranxa, piña, melocotón, etc. 
 Zume de laranxa natural
Batidos
Mosto
Bitter
Caña de cervexa
Cervexa
Bote de cervexa
Bote de refresco
Botellín de sidra
VIÑOS
3 viños brancos
3 viños rosados
3 viños tintos
BOCADILLOS
Panceta e queixo
Xamón serrán
Xamón cocido e queixo
Chourizo, salchichón,etc.

½ BOCADILLOS 
Panceta e queixo
Xamón serrán
Xamón cocido e queixo
Chourizo, salchichón,etc.

SANDWICH
Mixto de xamón cocido e queixo
Mixto de chourizo e queixo
Xamón serrán e queixo
Vexetal
Vexetal completo
Especial ( xamón, queixo, ovo...)

Tui, 14 de maio de 2013.
O PROPOÑENTE

Asdo: ..................................

MODELO DE DECLARACION RESPONSABLE

Número de expediente:
Denominación do contrato: 
Data da Declaración: 

D.                            . , con DNI                  , e enderezo en                          , nº  ,  cp                    , empresa adxudicataria do contrato 

DECLARO RESPONSABLEMENTE que o asinante da declaración como empresa adxudicataria do contrato está incurso en suposto ningún de prohibición de contratar ós que se refire o artigo 60 do texto refundido da Lei de Contratos do Sector Público.

DECLARO RESPOSABLEMENTE estar ó corrente das miñas obrigas tributarias e coa Seguridade Social, e non ter débedas coa Xunta de Galicia e o Concello de Tui. 

AUTORIZO ó órgano de contratación a recabar os datos que obren en poder da administración que fosen precisos para comprobar a veracidade das declaracións realizadas.

DATOS DO DECLARANTE:

Empresa:  
NIF: 
Fax: 
Correo electrónico: 
Nome:  
Apelidos: 
Cargo: 

Sinatura do representante da empresa:

Asdo: D............................................